Oficialusis leidinys L 331 , 27/12/1979 p. 0008 - 0009

specialusis leidimas suomių kalba: skyrius 9 tomas 1 p. 0082

specialusis leidimas graikų k.: skyrius 09 tomas 1 p. 0109

specialusis leidimas švedų kalba: skyrius 9 tomas 1 p. 0082

specialusis leidimas ispanų kalba: skyrius 09 tomas 1 p. 0114

specialusis leidimas portugalų kalba skyrius 09 tomas 1 p. 0114



Tarybos direktyva 1979 m. gruodžio 6 d. iš dalies pakeičianti Direktyvą 77/799/EEB dėl valstybių narių kompetentingų institucijų tarpusavio pagalbos tiesioginio apmokestinimo srityje (79/1070/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 99 ir 100 straipsnius, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi tyčinis vengimas mokėti mokesčius ir mokesčių atsakomybės mažinimas teisėtomis priemonėmis daro nuostolį biudžetui, pažeidžia sąžiningo apmokestinimo principą ir kelia pavojų sveikai konkurencijai; kadangi tai neigiamai veikia sklandų bendrosios rinkos funkcionavimą; kadangi, norint efektyviau kovoti su vengimu mokėti mokesčius, reikia stiprinti Bendrijos mokesčių administracijų bendradarbiavimą pagal bendruosius principus ir taisykles; kadangi 1977 m. gruodžio 19 d. Taryba priėmė Direktyvą 77/799/EEB dėl valstybių narių kompetentingų institucijų tarpusavio pagalbos tiesioginio apmokestinimo srityje [3]; kadangi tokia tarpusavio pagalba turėtų būti išplėsta, kad apimtų netiesioginį apmokestinimą siekiant užtikrinti tinkamą mokesčių įvertinimą ir surinkimą; kadangi tarpusavio pagalba ypatingos skubos tvarka turėtų būti išplėsta, kad apimtų pridėtinės vertės mokestį – todėl, kad tai bendrasis vartojimo mokestis ir kad jis turi didelę reikšmę Bendrijos nuosavų išteklių sistemai; kadangi Direktyvos 77/799/EEB nuostatos, atlikus tam tikrus pakeitimus bei papildymus, tinka ir pridėtinės vertės mokesčiui; kadangi todėl pakanka išplėsti minėtos direktyvos taikymo sritį, PRIĖMĖ ŠIĄ DIREKTYVĄ: 1 straipsnis Direktyva 77/799/EEB iš dalies keičiama taip: 1. Pavadinimas keičiamas taip: "1977 m. gruodžio 19 d. Tarybos direktyva dėl valstybių narių kompetentingų institucijų tarpusavio pagalbos tiesioginio apmokestinimo ir pridėtinės vertės mokesčio srityje." 2. 1 straipsnyje: a) 1 dalis keičiama taip: "1. Pagal šios direktyvos nuostatas valstybių narių kompetentingos institucijos keičiasi bet kuria informacija, galinčia leisti joms teisingai įvertinti pajamų ir kapitalo mokesčius bei pridėtinės vertės mokestį." b) 5 dalis, kiek ji taikoma Didžiajai Britanijai, keičiama taip: "Didžiojoje Britanijoje: - The Commissioners of Customs and Excise arba įgaliotąjį atstovą informacijai, skirtai tik pridėtinės vertės mokesčio reikmėms, - The Commissioners of Inland Revenue arba įgaliotąjį atstovą visai kitai informacijai." 2 straipsnis Valstybės narės priima įstatymus ir kitus teisės aktus, kurie, įsigalioję iki 1981 m. sausio 1 d., įgyvendina šią direktyvą. 3 straipsnis Ši direktyva skirta valstybėms narėms. Priimta Briuselyje, 1979 m. gruodžio 6 d. Tarybos vardu Pirmininkas L. Preti [1] OL C 182, 1978 7 31, p. 46. [2] OL C 283, 1978 11 27, p. 28. [3] OL L 336, 1977 12 27, p. 15. --------------------------------------------------